Aprovació d'actes de sessions anteriors.
Proposta de resolució d'inadmissió de 38 recursos potestatius de reposició interposats contra la Resolució de 7 de juliol de 2016, d'estimació de la Reclamació 19/2016.
Proposta de resolució d'execució de la Resolució de 7 de juliol, sobre la Reclamació 19/2016.
Proposta de resolució d'estimació de la Reclamació 119/2016.
Proposta de resolució de finalització de la Reclamació 129/2016 per estimació extemporània (deliberació conjunta de les Propostes de resolució de finalització de les Reclamacions 82/2016 i 137/2016).
Proposta de resolució de finalització de la Reclamació 136/2016 per estimació extemporània.
Proposta de resolució de finalització de la Reclamació 141/2016 per estimació extemporània.
Proposta de resolució d'estimació parcial de la Reclamació 142/2016.
Proposta de resolució d'estimació parcial de la Reclamació 143/2016.
Proposta de resolució d'inadmissió de la Reclamació 144/2016.
Proposta de resolució de finalització de la Reclamació 148/2016 amb acord de mediació.
Proposta de resolució d'estimació de la Reclamació 153/2016.
El president obre la sessió, pregunta si tots els membres han pogut consultar l'acta de la sessió del Ple del dia 14 de setembre de 2016, que està pendent d'aprovació i si tenen esmenes que calgui introduir-hi.
No es formula cap esmena al text de la proposta d'acta.
S'analitza el compliment dels requisits d'admissibilitat de les noves reclamacions que han entrat a la Comissió amb els números 227/2016 a 252/2016 i la 254/2016.
Es valora la necessitat d'ampliar el termini per resoldre de les Reclamacions 145/2016 i 149/2016, que resten pendents del tràmit d'al·legacions que està duent a terme l'Ajuntament d'Olesa de Bonesvalls.
S'analitza també la documentació presentada per una persona reclamant que complementa o repeteix documentació que ja constava en expedients resolts per la Comissió.
Es considera necessari determinar la naturalesa de les entitats sanitàries a les que s'han adreçat les sol·licituds d'accés que han donat lloc a la interposició de les Reclamacions de 227/2016 a 242/2016.
Es debat la necessitat de resoldre les Reclamacions 160/2016 a 165/2016 per desistiment de la persona reclamant, atès que no s'ha formalitzat el tràmit d'esmena i millora de les reclamacions, un cop transcorregut amb escreix el termini atorgat i reiterat.
Es comenta que estan convocades les primeres sessions de mediació de les Reclamacions 159/2016 i 173/2016 que tindran lloc de forma conjunta el proper dia 3 d'octubre i la corresponent a la Reclamació 126/2016, que tindrà lloc el dia 4 d'octubre de 2016.
En relació amb l'execució de les Resolucions corresponents a les Reclamacions 134/2016 i 140/2016, respecte les quals l'Ajuntament de Masies de Voltregà ha posat en coneixement que la persona reclamant no ha anat a recollir la informació que s'ha posat a la seva disposició en execució de les resolucions de la GAIP, es valora oportú adreçar un escrit a la persona reclamant i a l'administració reclamada.
Proposta de resolució d'inadmissió de 38 recursos potestatius de reposició interposats contra la Resolució de 7 de juliol de 2016, d'estimació de la Reclamació 19/2016
El ponent de la resolució, el senyor Josep Mir, presenta la Proposta de resolució que coincideix en els mateixos termes amb les que ja han estat aprovades pel Ple en sessions anteriors que resolen els corresponents recursos de reposició interposats contra la Resolució per la qual es va estimar la Reclamació 19/2016.
Proposta de resolució d'execució de la Resolució de 7 de juliol, sobre la Reclamació 19/2016
El ponent de la resolució, el senyor Josep Mir, presenta la Proposta de resolució d'execució de la Resolució d'estimació de la Reclamació 19/2016 i en relació amb la qual treballadors de Transports Metropolitans de Barcelona, TMB han presentat una multiplicitat de recursos i al·legacions.
Amb aquesta proposta es vol donar resposta a les al·legacions, que també han estat contestades de forma individualitzada, atendre les circumstàncies personals de sis treballadors que al·leguen la seva condició de membres del Departament de Seguretat de l'Empresa, als recursos de reposició que ja han estat inadmesos i determinar el termini per al lliurament de la informació sol·licitada a la persona reclamant.
Es debaten per part de tots els membres del Ple els diferents elements que poden incidir en l'execució de la Resolució de 7 de juliol de 2016 i les particularitats de la tramitació d'aquest expedient en el qual hi consten 254 interessats, a banda de l'administració reclamada i la persona reclamant.
Es formulen observacions al text de la Proposta de resolució.
Proposta de resolució d'estimació de la Reclamació 119/2016
El ponent de la resolució, el senyor Josep Mir, exposa els elements més destacats de la tramitació, el supòsit que planteja i la fonamentació jurídica de la Proposta de resolució que ha elaborat.
Els membres del Ple debaten elements sobre la informació sol·licitada, la seva execució i els diferents temes que planteja aquest supòsit i es formulen algunes observacions a la Proposta per part del senyor Oriol Mir que són tingudes en compte pel ponent en l'elaboració final del text.
Proposta de resolució de finalització de la Reclamació 129/2016 per estimació extemporània (deliberació conjunta de les Propostes de resolució de finalització de les Reclamacions 82/2016 i 137/2016)
El ponent de les Propostes de resolució 82/2016 i 137/2016, el senyor Manuel Ibarz, exposa els principals canvis introduïts en aquestes propostes i la formulació definitiva d'aquestes i de la que resol la Reclamació 129/2016, de la qual n'ha estat ponent la presidenta de la Comissió, la senyora Elisabet Samarra.
Proposta de resolució de finalització de la Reclamació 136/2016 per estimació extemporània
El ponent de la Proposta de resolució, el senyor Manuel Ibarz, exposa el supòsit que planteja aquesta reclamació.
El senyor Oriol Mir formula algunes observacions al text que són tingudes en consideració pel ponent en l'elaboració final del text de la Proposta de resolució.
Proposta de resolució de finalització de la Reclamació 141/2016 per estimació extemporània
El ponent de la Proposta de resolució, el senyor Manuel Ibarz, exposa el cas d'aquesta reclamació i les particularitat d'aquesta respecte altres reclamacions formulades per la mateixa persona reclamant.
El senyor Oriol Mir proposa algunes esmenes al text que són tingudes en compte pel ponent per elaborar el text definitiu de la Proposta de resolució.
Proposta de resolució d'estimació parcial de la Reclamació 142/2016
El ponent de la Proposta de resolució, el senyor Oriol Mir, exposa els elements més destacats que ha plantejat aquest cas i es debaten alguns elements que ha plantejat aquesta reclamació per part de la resta de membres del Ple.
Proposta de resolució d'estimació parcial de la Reclamació 143/2016
El senyor Oriol Mir exposa les seves observacions en relació amb la Proposta de resolució elaborada per la senyora Elisabet Samarra.
El senyor Josep Mir planteja també algunes consideracions a la Proposta de resolució que es traslladaran a la ponent de la Proposta de resolució per a la seva valoració al Ple de la setmana vinent.
Proposta de resolució d'inadmissió de la Reclamació 144/2016
El senyor Oriol Mir pregunta a la resta de membres del Ple si han pogut analitzar la Proposta de resolució elaborada per la senyora Elisabet Samarra i si plantegen alguna observació.
Tots els membres del Ple han pogut consultar el document i no formulen esmenes al text.
Proposta de resolució de finalització de la Reclamació 148/2016 amb acord de mediació
El ponent, el senyor Oriol Mir, exposa el contingut de la Proposta de resolució que finalitza la Reclamació 148/2016 amb l'acord de mediació assolit per les parts el dia 16 de setembre de 2016, actuant com a persona mediadora la senyora Teresa Perelló, membre de la Comissió.
Proposta de resolució d'estimació de la Reclamació 153/2016
El senyor Oriol Mir pregunta a la resta de membres del Ple si han pogut consultar la Proposta de resolució de la qual n'ha estat ponent la senyora Elisabet Samarra i si plategen observacions.
Tots els membres del Ple han analitzat el text i els senyor Josep Mir formula una observació que serà traslladada a la ponent per a l'elaboració del text final de la resolució.
El senyor Oriol Mir, com a membre encarregat de coordinar la defensa de la GAIP en el recurs contenciós administratiu interposat per part de la Diputació Provincial de Girona contra determinades Resolucions de la Comissió de 7 de juny de 2016, exposa el contingut de l'escrit presentat pel Gabinet Jurídic, a instància del Tribunal Superior de Justícia de Catalunya, per tal de justificar la competència d'aquest tribunal per conèixer del recurs contenciós administratiu esmentat.
El senyor Josep Mir exposa el desenvolupament de la compareixença al Parlament de Catalunya de la presidenta de la GAIP el dia 27 de setembre de 2016 a la Comissió d'Estudi de les Mesures de Lluita contra la Corrupció per a la Regeneració Democràtica (Cemcord) i les principals aportacions dels diferents membres de la Comissió en el torn de preguntes.
El vicepresident de la Comissió, que exerceix la Presidència, aixeca la sessió de la qual, com a secretària, estenc aquesta acta.